CELEX: 32012D0202
Language: bg
Date: 2012-03-29 00:00:00
Title: 2012/202/ЕС: Решение за изпълнение на Комисията от 29 март 2012 година за изменение на Решение 1999/94/ЕО относно процедурата за удостоверяване на съответствието на строителни продукти съгласно член 20, параграф 2 от Директива 89/106/ЕИО на Съвета във връзка с предварително изготвени продукти от обикновен бетон/лек бетон/газобетон (нотифицирано под номер C(2012) 1977)  текст от значение за ЕИП

21.4.2012   
            
            
               BG
            
            
               Официален вестник на Европейския съюз
            
            
               L 109/22
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 29 март 2012 година
   за изменение на Решение 1999/94/ЕО относно процедурата за удостоверяване на съответствието на строителни продукти съгласно член 20, параграф 2 от Директива 89/106/ЕИО на Съвета във връзка с предварително изготвени продукти от обикновен бетон/лек бетон/газобетон
   (нотифицирано под номер C(2012) 1977)
   (текст от значение за ЕИП)
   (2012/202/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконови и административни разпоредби на държавите-членки по отношение на строителните продукти (1), и по-специално член 13, параграф 4, буква а) от нея,
   след консултация с Постоянния комитет по строителството,
   като има предвид, че:
   
               (1)
            
            
               На 25 януари 1999 г. Комисията прие Решение 1999/94/ЕО относно процедурата за удостоверяване на съответствието на строителни продукти съгласно член 20, параграф 2 от Директива 89/106/ЕИО на Съвета във връзка с предварително изготвени продукти от обикновен бетон/лек бетон/газобетон (2).
            
         
               (2)
            
            
               Следва да се измени приложение III към Решение 1999/94/ЕО, за да се адаптират към техническия прогрес системите за удостоверяване на съответствието на елементите на подови греди/блокове с органични материали, за да се вземат предвид приложенията, към които се прилагат разпоредби във връзка с реакцията на огън, тъй като следва да се осигури различно ниво на участие на съответните трети лица в зависимост от процесите и използваните в производството материали.
            
         
               (3)
            
            
               Поради това Решение 1999/94/ЕО следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Приложение III към Решение 1999/94/ЕО се изменя в съответствие с приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 29 март 2012 година.
      
         
            За Комисията
         
         Antonio TAJANI
         
            Заместник-председател
         
      
   
   
      (1)  ОВ L 40, 11.2.1989 г., стр. 12.
   
      (2)  ОВ L 29, 3.2.1999 г., стр. 55.
   
      ПРИЛОЖЕНИЕ
      В приложение III към Решение 1999/94/ЕО се добавя следният текст:
      
         „ГРУПА ПРОДУКТИ
         
            ЕЛЕМЕНТИ НА ПОДОВИ ГРЕДИ/БЛОКОВЕ С ОРГАНИЧНИ МАТЕРИАЛИ
         
         
            Системи за удостоверяване на съответствие
         
         За продукта(ите) и предназначението(ята), посочени по-долу, към Европейския комитет по стандартизация (CEN) се отправя искане за уточняване на следната система за удостоверяване на съответствие в необходимите хармонизирани европейски стандарти:
         
                     Продукт/и
                  
                  
                     Предназначение/я
                  
                  
                     Ниво/а или клас/ове
                     (реакция на огън)
                  
                  
                     Система/и за удостоверяване на съответствие
                  
               
                     Елементи на подови греди/блокове с органични материали
                  
                  
                     За приложенията, към които се прилагат разпоредби във връзка с реакцията на огън
                  
                  
                     (A1, A2, B, C) (1)
                     
                  
                  
                     1
                  
               
                     (A1, A2, B, C) (2), D, E
                  
                  
                     3
                  
               
                     (от A1 до E) (3), F
                  
                  
                     4
                  
               
                     
                                 Система 1:
                              
                              
                                 вж. приложение III, точка 2, подточка i) към Директива 89/106/ЕИО без контролно изпитване на проби.
                              
                           
                                 Система 3:
                              
                              
                                 вж. приложение III, точка 2, подточка ii) към Директива 89/106/ЕИО, втора възможност.
                              
                           
                                 Система 4:
                              
                              
                                 вж. приложение III, точка 2, подточка ii) към Директива 89/106/ЕИО, трета възможност.
                              
                           
               Спецификацията на системата трябва да бъде такава, че да може да се прилага дори когато не е необходимо да се определят експлоатационните качества за дадена характеристика, тъй като най-малко в една държава-членка липсва такова правно изискване (вж. член 2, параграф 1 от Директива 89/106/ЕИО и ако е приложимо — клауза 1.2.3 от тълкувателните документи). В тези случаи от производителя не трябва да се изисква да провери съответната характеристика, ако той не иска да декларира експлоатационните качества на продукта в това отношение.“
      
      
         (1)  Продукти или материали, при които ясно разграничим етап на производствения процес води до определяне на по-висок клас по реакция на огън (например добавянето на негорими материали или ограничаване на използването на органични материали).
      
         (2)  Продукти или материали, които не влизат в обхвата на бележка под линия ().
      
         (3)  Продукти или материали, които не изискват изпитване на реакция на огън (например продукти или материали от клас A1 в съответствие с Решение 96/603/ЕО на Комисията (ОВ L 267, 19.10.1996 г., стр. 23).